**Que trámites terás que realizar para acceder aos servizos dun viveiro?**

Para acceder ao viveiro que ti elixas deberás seguir os seguintes pasos:

1. Entrevista persoal co titor ou a titora do viveiro para a valoración da idea emprendedora e do equipo emprendedor. O titor ou a titora do viveiro responderá ás túas preguntas e resolverá as túas dúbidas relacionadas co funcionamento do viveiro e valorará o potencial emprendedor da túa idea.
2. Elaboración/preparación do plan de empresa. Se a valoración da túa idea emprendedora é positiva o titor ou a titora do viveiro axudarate a elaborar un proxecto de empresa realista. Neste proceso terás que madurar a idea, analizar o contorno, facer as previsións de investimento, buscar financiamento, establecer as estratexias para introducirte do mercado, …

Nesta fase o uso das instalacións do viveiro pode ser simultáneo para varios/as emprendedores/as, cunha utilización temporal e sen exclusividade das mesmas, de acordo co plan de traballo acordado co titor ou a titora do viveiro.

Nesta fase deberás completar asa fichas do Anexo II, cos datos das persoas emprendedoras e cos datos da empresa a crear.

Unha vez elaborado o proxecto contarás coa axuda de técnicos especialistas que verificarán a súa viabilidade económica e legal.

O teu proxecto podería estar pendente de financiamento. Ofreceráseche información actualizada sobre as diferentes vías de financiamento para a posta en marcha do teu proxecto como unha empresa.

1. Se o proxecto se valora como viable deberás asinar o contrato tipo de cesión de espazo no viveiro de empresas do IES/CIFP elixido, que podes atopar no Anexo I, para usar de forma gratuíta as instalacións do viveiro como sede da túa empresa.